b'\n_START_ARTICLE_\nCuenca\n_START_SECTION_\nZgodovina\n_START_PARAGRAPH_\n\xc5\xa0panci so ustanovili kolonialno mesto Cuenca v letu 1557 na mestu nekdanjega inkovskega mesta Tumipampa. O tem pri\xc4\x8da arheolo\xc5\xa1ko najdi\xc5\xa1\xc4\x8de Todos Santos v bli\xc5\xbeini Cuence. Mesto se je najprej imenovalo Santa Ana de los Cuatro Rios de Cuenca. Pribli\xc5\xbeno 50 let so se Ka\xc3\xb1ari Indijanci, pod vodstvom Inke Tupac Yupanquija, upirali \xc5\xa1panski nadvladi._NEWLINE_Kmalu po prihodu \xc5\xa0pancev so ti zgradili cerkev danes imenovano stara katedrala oziroma El Sagrario. Leta 1880 so pri\xc4\x8deli z gradnjo nove katedrale (Catedral de la Inmaculada Concepcion), ki stoji ob parku Abdona Calderona._NEWLINE_Dne 3. novembra 1820 je Sim\xc3\xb3n Bol\xc3\xadvar razglasil neodvisnost Cuence. \xc5\xa0tirideset let kasneje je pri\xc5\xa1lo okoli 2000 francoskih jezuitov, ki so se v mestu naselili na miren na\xc4\x8din.\n_START_SECTION_\nGeografija\n_START_PARAGRAPH_\nGlavno mesto province Azuay se nahaja v eni izmed Andskih dolin, na nadmorski vi\xc5\xa1ini 2549 mo in je bila \xc5\xa1e pred dobrimi tridesetimi leti, zaradi slabih prometnih povezav, precej izolirana. Danes le\xc5\xbei ob glavni prometni \xc5\xbeili, cesti imenovani Pan ameri\xc5\xa1ka cesta (panamericana). Kljub temu, da je tretje najve\xc4\x8dje mesto Ekvadorja, je ostalo prikupno v svojem kolonialnem stilu z ozkimi tlakovanimi ulicami, belimi in rde\xc4\x8de ope\xc4\x8dnimi zgradbami, lepimi trgi in cerkvenimi kupolami, vse pa postavljeno na travnate bregove reke Rio Tomebamba, kjer \xc5\xbeenske \xc5\xa1e vedno perejo in su\xc5\xa1ijo obla\xc4\x8dila na soncu. Poleg omenjene, te\xc4\x8dejo skozi Cuenco \xc5\xa1e tri reke Machangara, Yanuncay in Tarqui. Vse to daje mestu podobo enega slikovitej\xc5\xa1ih mest Ekvadorja.\n_START_SECTION_\nPrebivalstvo\n_START_PARAGRAPH_\nCuenca ima mo\xc4\x8dno intelektualno tradicijo, saj se pona\xc5\xa1a tremi glavnimi univerzami in ve\xc4\x8d manj\xc5\xa1imi. Ima veliko \xc5\xa1tudentske populacije in je popularna pri tujcih, zato ima mesto ima tudi moderno podobo, mednarodne restavracije, umetnostne galerije, kavarne in bare, ki dopolnjujejo kolonialno arhitekturo. Lokacija Cuence je v eni od najbolj tradicionalnih regij v dr\xc5\xbeavi, kar je videti tudi v zelo mo\xc4\x8dni prisotnosti potomcev \xc5\xa1panskih zavojevalcev.\n_START_SECTION_\nGospodarstvo\n_START_PARAGRAPH_\nCuenca je pomembno trgovsko sredi\xc5\xa1\xc4\x8de. Poznana je po izdelavi "Panamskih klobukov", izdelkih iz keramike, zlata in srebra._NEWLINE_Je tudi dobro izhodi\xc5\xa1\xc4\x8de za obisk bli\xc5\xbenjega Nacionalnega parka Cajas, lokalnih termalnih vrelcev, kot tudi drugih krajev in trgov, \xc5\xa1e posebej Incovskih ru\xc5\xa1evin Ingapirca. Poskusi, da ne zamudite mesto in pustite, da si vsaj nekaj dni za nekaj lagodno raziskovanje.\n_START_SECTION_\nZnamenitosti\n_START_PARAGRAPH_\nNa glavnem mestnem trgu, Plaza Abdon Calder\xc3\xb3n, so leta 1557 za\xc4\x8deli graditi staro katedralo La Catedral Vieja, tudi El Sagrario z najstarej\xc5\xa1imi orglami v Ekvadorju. Leta 1885 so za\xc4\x8deli graditi novo katedralo La Nueva Catedral ali uradno Catedral Metropolitana de la Inmaculada Concepci\xc3\xb3n, ki je bila v razli\xc4\x8dnih potresih ve\xc4\x8dkrat po\xc5\xa1kodovana. Zgrajena je v novogotskem slogu in naj bi bila med najve\xc4\x8djimi cerkvami v Ju\xc5\xbeni Ameriki. Med gradnjo se je izkazalo da bosta cerkvena zvonika prete\xc5\xbeka za temeljna tla, za to ju niso nikoli dokon\xc4\x8dali. Streha ima sinje modre kupole oblo\xc5\xbeene s keramiko (azulejos), v notranjosti je veli\xc4\x8dasten oltar in slavna podoba kronanja Device Marije. Cerkev je oblo\xc5\xbeena z alabastrom in lokalnim marmorjem ro\xc5\xbenate barve in marmorjem uvo\xc5\xbeenim iz Carrare iz Italije._NEWLINE_Samostan El Carmen de Asuncion; atrij predstavlja slikovit trg, cerkev je bila ustanovljena leta 1682. Fasada je iz klesanega kamna, v notranjosti je atraktivna zlata pri\xc5\xbenica._NEWLINE_Samostan in muzej La Concepcion iz 17. stoletja z grobnicami in zbirko sakralne umetnosti._NEWLINE_V Calle Larga je muzej posve\xc4\x8den panamskemu klobuku, v njem je predstavljeno tradicionalno oblikovanja slamnikov._NEWLINE_Plaza Civica je znamenita tr\xc5\xbenica, na kateri je mogo\xc4\x8de videti obla\xc4\x8dila, keramiko in druge izdelke lokalnih obrti, ki so karakteristi\xc4\x8dne za Cuenco.'